ANC-ondersteuners in hof ná bakleiery met EFF-ledeEen van die ANC-lede wat glo op 11 Januarie 2014 klippe gegooi het by Nkandla Foto: Giordano Stolley/SAPA Nagenoeg 30 ANC-ondersteuners verskyn Maandag in die hof nadat hulle Saterdag in hegtenis geneem is ná ŉ bakleiery met EFF-lede naby aan pres. Jacob Zuma se Nkandla-woning. Maroela Media het vroeër berig die Ekonomiese Vryheidsvegters (EFF) het ŉ huis, wat hulle langs die Nkandla-woning vir Sthandiwe Hlongwane en haar kleinkinders gebou het, aan die gesin oorhandig. ŉ Groep polisiebeamptes het die situasie sedert Saterdagoggend dopgehou en die twee groepe uit mekaar gehou. Die ANC-ondersteuners was daar naby op ŉ koppie toe die EFF-lede van hul vergadering teruggekeer en begin sing het. ŉ Paar lede uit die ANC-groep het glo klippe in hulle rigting begin gooi en die polisie het met knuppels, ŉ waterkanon en traangas ingegryp. Rubberkoeëls is gevuur en mense het weggehardloop en skuiling gesoek. Lees meer hier.